Leanid Malecki
Leanid Malecki (valgevenepäraselt Леанід Малецкі; leedupäraselt Leonidas Maleckis; sündinud 8. märtsil 1966 Vilniuses) on Leedu endine poksija, rahvuselt valgevenelane. Malecki osales I keskkaalus (kuni 71 kg) 1992. aasta Barcelona olümpiamängude poksivõistlustel, kuid kaotas 2. ringis hilisemale pronksmedalivõitjale Robin Reidile (Suurbritannia) ja jäi edasisest medaliheitlusest välja.